**UGOVOR O DODJELI BESPOVRATNIH FINANSIJSKIH SREDSTAVA FONDA ZA ZAŠTITU ŽIVOTNE SREDINE ZA IMPLEMENTACIJU MJERA ENERGETSKE EFIKASNOSTI U INDIVIDUALNIM DOMAĆINSTVIMA**

Zaključen između:

**Eko-fond:**

* ***Društvo sa ograničenom odgovornošću “Fond za zaštitu životne sredine“*** *(u daljem tekstu:* ***Eko-fond****), sa sjedištem na adresi**Ulica II Crnogorakog bataljona 2C, 81000 Podgorica, PIB: 03304094, koje zastupa izvršni direktor Draško Boljević.*

**Korisnik sredstava**:

* *ime i prezime prebivalište/sjedište, JMBG: \_\_\_\_\_\_\_\_\_\_\_\_\_\_\_\_\_\_, (u daljem tekstu:* ***Korisnik****)*

i

**Izvođač radova:**

* *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, sa sjedištem u \_\_\_\_\_\_\_\_\_\_\_\_\_, PIB:\_\_\_\_\_\_\_\_\_\_\_, koga zastupa \_\_\_\_\_\_\_\_\_\_\_\_\_\_\_\_\_\_\_, izvršni direktor (u daljem tekstu:* ***Izvođač****)*

Broj Ugovora: \_\_\_\_\_\_\_\_\_\_\_\_

Datum zaključivanja Ugovora: \_\_\_\_\_\_\_\_\_

# **SADRŽAJ:**

SADRŽAJ: 1

PREAMBULA: 2

Tumačenja i definicije ugovora 2

NORMATIVNI DIO 4

Predmet ugovora 4

Iznos i dinamika isplate odobrenih sredstava 4

Rok za realizaciju 5

Prava i obaveze Eko-fonda 5

Prava i obaveze Korisnika 6

Prava i obaveze Izvođača 7

Način praćenja i kontrole namjenskog korišćenja dodijeljenih sredstava 7

Izvještavanje 9

Način vršenja kontrole i sačinjavanje Izvještaja o realizaciji projekta 9

Odgovornost za realizaciju Ugovora 10

Dokumentacija koja čini sastavni dio ugovora 10

Informisanje javnosti i javnost podataka 11

Izmjene i dopune Ugovora 11

Trajanje, prestanak i raskid Ugovora 12

Komunikacija ugovornih strana 12

Prenos prava 13

ZAVRŠNE ODREDBE 13

Mjerodavno pravo i rješavanje sporova 13

Stupanje na snagu i potpisivanje Ugovora 14

# **PREAMBULA:**

Imajući u vidu:

* da je Fond za zaštitu životne sredine DOO Podgorica (u daljem tekstu: Eko-fond), na osnovu člana 76 stav 4 Zakona o životnoj sredini ("Službeni list Crne Gore", br. 052/16, 073/19), člana 13 Statuta Eko-fonda, Pravilnika o uslovima koje moraju ispunjavati korisnici, načinu dodjeljivanja i korišćenju sredstava Eko-fonda, Pravilnika o postupku objavljivanja javnog konkursa, vrednovanju prijava i odlučivanju o odabiru korisnika Eko-fonda, Pravilnika o praćenju namjenskog korišćenja sredstava Eko-fonda, dana 01.08.2024. godine objavio Javni konkurs za dodjelu bespovratnih sredstava fizičkim licima za implementaciju mjera poboljšanja energetske efikasnosti i individualnim stambenim objektima i stambenim jedinicama (stanovima) unutar kolektivnih stambenih objekata (u daljem tekstu: Javni konkurs)*,* udnevnim novinama „Pobjeda“, „Vijesti“ i „Dan“, kaoi na zvaničnoj stranici Fonda za zaštitu životne sredine [www.eko-fond.co.me](http://www.eko-fond.co.me);
* da je u skladu sa Javnim konkursom, Korisnik dostavio prijavnu dokumentaciju broj \_\_\_\_\_\_\_\_\_\_\_\_\_\_\_\_\_\_\_\_\_ godine, koja se tiče predmeta Javnog konkursa.
* da je odlučujući po podnijetoj prijavi, Eko-fond donio Odluku broj \_\_\_\_\_\_\_\_\_\_\_\_\_\_\_\_\_\_\_\_\_ godine, kojom je Korisnik odabran kao korisnik sredstava Eko-fonda, shodno Javnom konkursu;
* da se ovim Ugovorom uređuju međusobni odnosi, prava i obaveze ugovornih strana, u vezi sa dodjelom i korišćenjem bespovratnih sredstava shodno Javnom konkursu, odobrenih na osnovu Odluke o odabiru korisnika sredstava iz prethodnog stava Preambule.

## **Tumačenja i definicije ugovora**

U tumačenju ovog Ugovora, osim u slučaju kada kontekst zahtijeva drugačije, biće primijenjena sljedeća pravila:

* riječi u jednini će podrazumijevati njihovu množinu, a riječi u množini će podrazumijevati i njihovu jedninu;
* riječi bilo kojeg roda će podrazumijevati i drugi rod;
* pozivanje na bilo koji zakon i drugi propis, statut, obavještenje ili odluku će obuhvatati i sve njihove izmjene;
* upućivanje na bilo koji ugovor, protokol, sporazum ili neki drugi dokument će obuhvatati sve njihove amandmane, dopune, izmjene ili druge promjene;
* naslovi članova ovog Ugovora unijeti su isključivo radi lakšeg snalaženja i neće ni na koji način uticati na tumačenja ovog Ugovora;
* sva obavještenja, saglasnosti i potvrde biće u pisanom obliku.

Osim ako kontekst ne zahtijeva drugačije, sljedeći izrazi imaju navedena značenja:

* **Eko-fond**: podrazumijeva društvo sa ograničenom odgovornošću “Fond za zaštitu životne sredine“, sa sjedištem na adresiUlica II Crnogorskog bataljona 2C, 81000 Podgorica, PIB:03304094;
* **Korisnik**: podrazumijeva fizičko lice kome se shodno Javnom konkursu i Odluci o odabiru korisnika dodjeljuju sredstva za učešće u Programu;
* **Izvođač:** podrazumijeva privredni subjekt koji je podnio prijavu i ispunio uslove shodno Javnom pozivu i potpisao Ugovor o poslovnoj saradnji sa Eko-fondom na sprovođenju Programa;
* **Javni konkurs**: podrazumijeva Javni konkurs za dodjelu bespovratnih sredstava fizičkim licima za implementaciju mjera poboljšanja energetske efikasnosti i individualnim stambenim objektima i stambenim jedinicama (stanovima) unutar kolektivnih stambenih objekata, objavljen \_\_\_\_\_\_\_\_\_\_\_\_ u dnevnim novinama „Pobjeda“, „Vijesti“ i „Dan“, i na zvaničnoj stranici Eko-fonda [www.eko-fond.co.me](http://www.eko-fond.co.me);
* **Javni poziv**: podrazumijeva Javni poziv zainteresovanim izvođačima radova za kvalifikovanje i učešće u sprovođenju Programa za podsticanje eneregetske efikasnosti u domaćinstvima, objavljen 20.05.2024.god. u dnevnim novinama „Pobjeda“, „Vijesti“ i „Dan“, i na zvaničnoj stranici Eko-fonda [www.eko-fond.co.me](http://www.eko-fond.co.me);
* **Subvencija:** podrazumijevaju iznos bespovratnih sredstava koja će se dodijeliti Korisniku, shodno ovom Ugovoru, a na osnovu Odluke o odabiru Korisnika o dodjeli sredstava Eko-fonda;
* **Program**:podrazumijeva Program za podsticanje energetske efikasnosti u domaćinstvima usvojen zaključcima na sjednici Vlade 18.aprila 2024.god.;
* **Mjera**: podrazumijeva mjeru energetske efikasnosti navedene u tabeli 1 u Programu;
* **Prijava**: podrazumijeva prijavnu dokumentaciju broj \_\_\_\_\_\_\_\_\_\_\_\_\_\_\_\_\_\_\_\_ godine, koju je Korisnik predao shodno Javnom konkursu;
* **Odluka**: podrazumijeva Odluku Eko-fonda o odabiru korisnika broj \_\_\_\_\_\_\_\_\_\_\_\_\_\_\_;
* **Ugovor**: podrazumijeva Ugovor o dodjeli bespovratnih finansijskih sredstava Fonda za zaštitu životne sredine za implementaciju mjera energetske efikasnosti u individualnim domaćinstvima;
* **Pravilnik:** podrazumijeva Pravilnik o načinu praćenja namjenskog korišćenja sredstava Fonda za zaštitu životne sredine koji je donijet na sjednici Odbora direktora od \_\_\_\_\_\_\_\_\_\_\_\_\_;
* **Izvještaj o nultom stanju:** podrazumijeva činjenično i stvarno stanje, na mjestu gdje će se shodno Programu vršiti izvođenje radova i/ili ugradnja opreme, koje je utvrđeno od strane stručnog lica angažovanog na Programu, neposredno prije donošenja Odluke o odabiru Korisnika i zaključenja ovog Ugovora;
* **Izvještaj o realizaciji:** podrazumijeva činjenično i stvarno stanje, nakon realizacije jedne ili više mjera energetske efikasnosti iz tabele 1 Programa, koji sačinjava stručno lice angažovano na Programu, a kojim se utvrđuje da li je u odnosu na izvještaj o nultom stanju, Korisnik relizovao jednu ili više mjera u skladu sa Konkursom, Prijavom i ovim Ugovorom;
* **Stručno lice angažovano na Programu:** stručno lice iz Eko-fonda i/ili rostera inženjera UNDP-a, angažovanih za potrebe sprovođenja Programa.

# **NORMATIVNI DIO**

## **Predmet ugovora**

**Član 1**

1.1. Predmet ovog Ugovora je regulisanje međusobnih prava i obaveza ugovornih strana u vezi sa dodjeljivanjem subvencije za realizaciju Programa odobrenih Korisniku na osnovu Odluke donijete u skladu sa Javnim konkursom.

1.2. Sredstva iz ovog člana Ugovora, predstavljaju strogo namjenska sredstva i mogu se jedino utrošiti u svrhu za koju se dodjeljuju u skladu sa Javnim konkursom, Odlukom i odredbama ovog Ugovora.

1.3. Namjena sredstava se ne može mijenjati i predstavlja bitan element ovog Ugovora.

## **Iznos i dinamika isplate odobrenih sredstava**

**Član 2**

2.1. Ukupna vrijednost radova na realizaciji jedne ili više mjera za koju se Korisnik prijavio predstavlja predračunsku vrijednost utvrđenu prvobitno podnesenom i provjerenom ponudom, koja je sastavni dio Ugovora i ista iznosi \_\_\_\_\_\_\_\_\_\_\_\_ (slovima: \_\_\_\_\_\_\_\_\_\_\_) eura.

2.2. Ukupni iznos finansijske podrške (subvencije) Eko-fonda iznosi \_\_\_\_\_\_\_\_\_\_\_ (slovima: \_\_\_\_\_\_\_\_\_\_\_) eura i zasnovan je na proračunu u iznosu od \_\_\_\_\_\_ % od ukupne vrijednosti iz stava 2.1. što predstavlja nivo podsticaja za realizovanu mjeru, naveden u Programu.

2.3. Izuzetno od novčanog iznosa iz stava 2.2. novčani iznos može biti utvrđen u manjem iznosu, u zavisnosti od ishoda Izvještaja o realizaciji.

2.4. Ugovorne strane su saglasne da se sredstva iz stava 2.2. ili stava 2.3. isplate direktno Izvođaču nakon što je Korisnik izvršio isplatu svog dijela sredstava, kojom isplatom će se smatrati da je Eko-fond ispunio obavezu subvencionisanja iz ovog Ugovora.

2.5. Sredstva iz stava 2.2. ili 2.3. ovog člana, biće isplaćena Izvođaču na žiro-račun broj \_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_ banke u roku od 30 (slovima: trideset) dana, od dana sačinjavanja prihvatljivog Izvještaja o realizaciji.

2.6. Prethodni uslov za isplatu sredstava iz ovog člana, podrazumijeva obavezu Izvođača da Eko-fondu uputi pisani Zahtjev za isplatu sredstava sufinansiranja odobrenih Korisniku uz koji dostavlja i dokaz o izvršenoj uplati za preostali dio ukupne vrijednosti radova od strane Korisnika. Preostali dio ukupne vrijednosti radova uplaćen Izvođaču od strane Korisnika naveden je u Članu 5, stav 5.4.

2.7. U zavisnosti od ishoda Izvještaja o realizaciji, Eko-fond će, sredstva namijenjena Korisniku iz člana 2.2 ili 2.3., isplatiti direktno Izvođaču radova, a u skladu sa članom 2.4.

2.8. Ukoliko se iz Izvještaja o realizaciji utvrdi da su Izvođač i/ili Korisnik odstupili od prvobitno podnesene i provjerene ponude i predmjera i predračuna radova na način da su djelimično realizovani radovi, Eko-fond nema obavezu isplaćivanja odobrenih sredstava.

2.9. Ukoliko se iz Izvještaja o realizaciji, utvrdi da j su Izvođač i/ili Korisnik odstupili od prvobitno podnesene i provjerene ponude i predmjera i predračuna radova na način da nisu realizovane sve mjere za koje se Korisnik prijavio, Eko-fond će donijeti odluku o isplati sredstava samo za one mjere koje su u potpunosti realizovane.

## **Rok za realizaciju**

**Član 3**

3.1. Rok za realizaciju mjera predmetnog Programa ne može biti duži od 6 mjeseci od dana potpisivanja Ugovora.

3.2. Izuzetno od prethodnog stava rok za realizaciju radova može se produziti usljed pojave okolnosti više sile na koje Izvođač nije imao uticaja (nepovoljni vremenski uslovi, ratno stanje, smrt, dr.). Dodatno, za radove na objektima u južnoj regiji zbog perioda zabrane izvođenja radova u ljetnjoj turističkoj sezoni, rok može biti produžen za vrijeme trajanja zabrane.

## **Prava i obaveze Eko-fonda**

**Član 4**

4.1. Eko-fond je obavezan da Izvođaču obezbijedi ograničen pristup informatičkoj aplikaciji izrađenoj za potrebe Programa, i na kojoj će se vršiti unos i provjera potrebnih podataka i dokumentata za učešće u istom.

4.2. Eko-fond je obavezan da u skladu sa Programom obezbijedi praćenje i kontrolu realizacije ugovorenih aktivnosti u skladu sa odredbama ovog Ugovora.

4.3. Eko-fond ili stručno lice angažovano na Programu, po potrebi, mogu vršiti obilaske u toku izvođenja radova.

4.4. Eko-fond je obavezan da, po ispunjenju ugovornih uslova, isplati odobrena novčana sredstva Izvođaču u skladu sa odredbama ovog Ugovora.

4.5. Eko-fond ima i druga prava predviđena ovim Ugovorom.

## **Prava i obaveze Korisnika**

**Član 5**

5.1. Korisnik je obavezan da realizuje ovaj Ugovor s dužnom pažnjom, transparentno, u skladu sa dobrim poslovnim običajima.

5.2. Korisnik je obavezan da Izvođaču omogući nesmetan pristup objektu u dijelu na kojem se sprovode mjere za koje se Korisnik prijavio.

5.3. Korisnik je obavezan da Izvođaču uplati iznos koji je definisan u ponudi Izvođača, umanjen za iznos subvencije koji pokriva Eko-fond, a isti iznosi \_\_\_\_\_\_\_\_\_\_\_ (slovima: \_\_\_\_\_\_\_\_\_\_\_\_\_) eura.

5.4. Sredstva iz stava 5.3. ovog člana, biće isplaćena Izvođaču na žiro-račun broj kod \_\_\_\_\_\_\_\_\_\_\_\_\_ banke prije nego Izvođač podnese zahtjev Eko fondu za isplatu odobrenih sredstava sufinansiranja Korisniku.

5.5. Korisnik sredstava dužan je bez odlaganja, a najkasnije u roku od 15 dana od nastanka promjene ili druge okolnosti, obavijesti Eko-fond o:

- nemogućnosti Korisnika sredstava da ispuni preuzete finansijske obaveze koje su definisane ugovorom o korišćenju sredstava;

- nastupu nepredviđenih okolnosti koje utiču na tehnički, organizacioni ili finansijski dio sprovođenja programa, projekta i druge aktivnosti;

- odstupanjima od plana izvođenja programa, projekta i druge aktivnosti i razlozima za odstupanje; i

- svim drugim okolnostima koje zahtijevaju potrebu izmjene ugovora o korišćenju sredstava Eko-fonda.

5.6. Korisnik je obavezan izvršavati i druge obaveze shodno ovom Ugovoru.

5.7. Ukoliko se u toku izvođenja radova pojave naknadni i/ili nepredviđeni radovi kao i viškovi radova u odnosu na prvobitnu ponudu i predmjer, Korisnik samostalno snosi te troškove i nema pravo da potražuje dodatna sredstva od Eko-fonda.

5.8. Korisnik je obavezan da sve aktivnosti u realizaciji Programa sprovoditi u skladu sa važećom zakonskom regulativom koja reguliše oblast izgradnje objekata.

5.9. Korisnik je obavezan da, na eventualni zahtjev Eko-fonda, pružiti potrebne informacije o utrošku energije, ili druge podatke relevantne za sprovedenu mjeru poboljšanja energetske efikasnosti.

## **Prava i obaveze Izvođača**

**Član 6**

6.1. Izvođač je obavezan da obezbijedi sav potreban materijal, opremu, radnu snagu i izvrši predmetne radove u ugovorenom roku.

6.2. Izvođač je obavezan da izvede radove na realizaciji jedne ili više mjera na objektu prema prvobitno podnesenoj i provjerenoj ponudi i predmjeru i predračunu radova koje je dao, a koje je Korisnik prihvatio potpisivanjem ovog Ugovora.

6.3. Izvođač je obavezan da u roku navedenom u članu 3, stav 3.1. ili stav 3.2. obavi sve radove na realizaciji jedne ili više mjera za koje se Korisnik prijavio.

6.4. Izvođač je obavezan da sprovede i osigura realizaciju svih aktivnosti pod uslovima navedenim u Javnom pozivu i prilogom Javnog poziva kojim su propisani minimalni tehnički zahtjevi i standardi shodno vrsti radova koja se izvodi.

6.5. Izvođač je obavezan da u toku trajanja minimalnog garantnog roka na izvedene radove i ugrađenu opremu od 3 godine, izađe na teren na poziv Korisnika, i izvršiti neophodne popravke, sanacije zamjene i dr.

6.6. Izvođač je obavezan da sve aktivnosti u realizaciji Programa sprovoditi u skladu sa važećom zakonskom regulativom koja reguliše oblast izgradnje objekata.

6.7. Izvođač je obavezan da po završetku radova i upućivanju Zahtjeva za isplatu sredstava sufinansiranja odobrenih Korisniku prisustvuje završnom obilasku realizovanih aktivnosti zajedno sa stručnim licem angožovanim na Programu i Korisnikom.

6.8. Izvođač je obavezan da izda fakturu na ime Korisnika u ukupnom iznosu izvedenih radova sa PDV-om shodno ponudi u kojem su prikazani obračunski elementi po stavkama, sa prikazanim iznosom i načinom plaćanja od strane Korisnika, kao i iznosom subvencije Eko-fonda.

6.9. Izvođač je obavezan da dostavi dokaz o izvršenoj uplati za preostali dio ukupne vrijednosti radova od strane Korisnika koji je naveden u Članu 5, stav 5.5.a prije podnošenja zahtjeva Eko fondu za isplatu odobrenih sredstava sufinansiranja.

6.10. Izvođač je obavezan da bez odlaganja obavijestiti Eko-fond o promjenama, svojoj nemogućnosti da ispune ugovorne obaveze, i bilo kojim drugim okolnostima koje zahtijevaju izmjene Ugovora.

## **Način praćenja i kontrole namjenskog korišćenja dodijeljenih sredstava**

**Član 7**

7.1. Eko-fond i/ili stručno lice Eko-fonda imaju pravo kontinuiranog praćenja i kontrole realizacije, izvršavanja prava i obaveza Korisnika i Izvođača iz ovog Ugovora.

7.2. Eko-fond i/ili stručno lice Eko-fonda prate i kontrolišu izvršenje ugovornih prava i obaveza Korisnika:

1) neposrednim uvidom;

2) provjerom izvještaja i dokumentacije;

3) slanjem upita i provjerom dokumentacije;

4) i na drugi pogodan način;

7.3. Neposredan uvid podrazumijeva terensku kontrolu koju vrši Eko-fond i/ili stručno lice Eko-fonda. Terenska kontrola se može obavljati u bilo kom trenutku za vrijeme trajanja obaveza Korisnika po ovom Ugovoru. Eko-fond i/ili stručno lice Eko-fonda mogu obavijestiti Korisnika o planiranoj kontroli najmanje 3 (tri) dana prije planirane kontrole. Eko-fond i/ili stručno lice Eko fonda, nemaju obavezu najaviti terensku kontrolu Korisniku, ukoliko bi se takvom najavom ugrozila svrha i cilj kontrole. Prilikom obavljanja kontrole na terenu vrši se provjera izvođenja radova na realizaciji mjera i po potrebi svih drugih aktivnosti i radnji koje se odnose na realizaciju ovog Ugovora. Eko-fond i/ili stručno lice Eko-fonda su ovlašćeni da od Korisnika i/ili Izvođača zahtijevaju predaju dokumentacije i dostavljanje svih drugih potrebnih podataka i informacija. Prilikom terenske kontrole, Eko-fond i/ili stručno lice Eko-fonda će sačiniti Izvještaj o kontroli na terenu, na koji Korisnik i/ili Izvođač imaju pravo istaći primjedbe i da isti potpišu. Ukoliko Korisnik i/ili Izvođač odbiju da potpišu Izvještaj o izvršenoj kontroli, ta će se okolnost konstatovati u Izvještaju.

7.4. Kontrola provjere izvještaja i dokumentacije, podrazumijeva pravo Eko-fonda i/ili stručnog lica Eko-Fonda, da izvrše provjeru dokumentacije, koju je Korisnik i/ili Izvođač predao u Prijavi, zatim dokumentacije na osnovu koje je donijeta Odluka kojim se Korisniku dodjeljulju sredstva i dokumentacije koja je vezana za realizaciju ovog Ugovora. Osim navedenog, kontrola provjerom izvještaja i dokumentacije podrazumijeva pravo Eko-fonda i/ili stručnog lica Eko-fonda da zahtijevaju dostavljanje i druge dokumentacije od Korisnika i/ili Izvođača, koju je isti dužan dostaviti Eko-fondu i/ili stručnom licu Eko-fonda u roku od 3 (tri) dana od dana upoznavanja sa zahtjevom Eko-fonda i/ili stručnog lica Eko fonda. Potpisivanjem ovog Ugovora od strane Korisnika i Izvođača, smatra se da su Korisnik i Izvođač dali saglasnost Eko-fondu i/ili stručnom licu Eko-fonda, da mogu u bilo kojem trenutku izvršiti uvid u finansijsku, statusnu i svu drugu dokumentaciju koja se odnosi na Korisnika i/ili Izvođača, a koja je u vezi svrhe provjere realizacije ugovornih obaveza.

7.5. Kontrola slanjem upita i provjerom dokumentacije, podrazumijeva pravo Eko-fonda i/ili stručnog lica Eko-fonda da u svrhu provjere realizacije ugovornih obaveza, mogu provjeravati istinitost podataka koje je Korisnik i/ili Izvođač naznačio u Prijavnoj dokumentaciji, izjavama koje je priložio, podacima koje je unio u obrazac, kao sve druge dokumentacije koju je isti dostavio Eko-fondu, kao i dokumentacije koja se odnosi na realizaciju ovog Ugovora. Eko-fond i/ili stručno lice Eko-fonda su ovlašćeni da radi kontrole i praćenja namjenskog korišćenja sredstava šalju potrebne upite Korisniku i/ili Izvođaču, izdavaocu dokumentacije koju je Korisnik i/ili Izvođač priložio, kontaktira sva pravna, fizička lica, organizacije, sa kojima je prema priloženoj dokumentaciji Korisnik i/ili Izvođač bio u saradnji povodom realizacije ovog Ugovora, kao i da traži pojašnjenja i drugo. Eko-fond i/ili stručno lice Eko-fonda se u cilju ostvarivanja kontrole mogu obraćati i državnim organima.

7.6. Korisnik i Izvođač su u obavezi da svu dokumentaciju koja se odnosi na Javni konkurs, Odluku, realizaciju ugovornih obaveza, čuva u periodu realizacije ovog ugovora, ali ne duže od tri godine od dana isplate subvencije.

7.7. Korisnik je obavezan da omogući Eko-fondu i/ili stručnom licu vršenje načina praćenja i kontrole i na bilo koji način ne smije uticati na rad Eko-fonda i/ili stručnih lica koji su zaduženi za kontrolu.

7.8. U slučaju da Korisnik ne omogući Eko-fondu i/ili stručnom licu sprovođenje kontrole shodno ovom Ugovoru, Eko-fond nema obavezu isplate odobrenih sredstava (subvencije).

7.9. Ukoliko se u postupku praćenja i kontrole realizacije ovog Ugovora od strane Eko-fonda i izvršavanja ugovornih prava i obaveza, pojavi potreba za posebnim stručnim znanjem i iskustvom, kojim Eko-fond ne raspolaže, Eko-fond je ovlašćen da obavljanje kontrole i praćenja namjenskog korišćenja sredstava povjeri fizičkom, pravnom licu i drugim oblicima organizovanja koji posjeduju potrebna znanja.

## **Izvještavanje**

**Član 8**

8.1. Korisnik je dužan da na zahtjev Eko-fonda dostavlja izvještaje o realizaciji Programa i to:

* periodične izvještaje u rokovima određenim Odlukom o dodjeli sredstava odnosno Ugovorom o korišćenju sredstava;
* završni izvještaj najkasnije 30 dana po završetku radova;
* druge izvještaje na zahtjev Eko-fonda.

## **Način vršenja kontrole i sačinjavanje Izvještaja o realizaciji projekta**

**Član 9**

9.1. Nakon prijema pismenog zahtjeva Izvođača za isplatu odobrenih novčanih sredstava, Eko-fond i/ili stručno lice angažovano na Programu u roku od 15 (petnaest) dana, izlaze na lice mjesta i sačinjavaju Izvještaj o realizaciji projekta.

9.2. Eko-fond i/ili stručno lice angažovano na Programu vrše kontrolu izvedenih radova na licu mjesta, kojom se konstatuje obim i količina izvedenih radova, da li je Izvođač izveo sve radnje i aktivnosti predviđene ovim Ugovorom, konkursnom dokumentacijom i tehničkom dokumentacijom sa pratećom dokumentacijom, normativima, standardima i pravilima struke za ovu vrstu posla.

9.3. Izvještaj o realizaciji projekta može biti u cjelosti prihvatljiv, djelimično prihvatljiv ili neprihvatljiv.

9.4. Ukoliko Izvještaj o realizaciji projekta bude djelimično prihvatljiv ili neprihvatljiv, Eko-fond i/ili stručno lice angažovano na Programu su u obavezi da obrazlože razloge zašto smatraju da Izvođač nije realizovao mjere predviđene Programom u skladu sa Konkursom, Prijavom, ovim Ugovorom, tehničkom dokumentacijom i obavijestiti Korisnika o svom stavu i u kom dijelu isti nije realizovao projekat. Korisnik ima pravo u roku od 3 (tri) dana, od dana prijema tog Izvještaja, pod prijetnjom propuštanja, na takav izvještaj podnijeti prigovor Izvršnom direktoru Eko-fonda, koji je dužan da razmotri prigovor i donese konačnu odluku koja će biti sastavni dio završnog izvještaja.

9.5. Ukoliko i nakon provođenja postupka iz stava 9.4. Izvjestaj o realizaciji Programa bude djelimično prihvatljiv ili neprihvatljiv, Eko-fond neće imati obavezu da vrši isplatu subvencije, odnosno dio isplate subvencije u onom dijelu koji Korisnik nije realizovao u skladu sa Javni konkursom, Prijavom, ovim Ugovorom i tehničkom dokumentacijom.

## **Odgovornost za realizaciju Ugovora**

**Član 10**

10.1.Eko-fond ne snosi bilo kakvu odgovornost, posrednu ili neposrednu za štete koje su ili bi proizašle iz bilo kog djelovanja Korisnika i/ili Izvođača u sprovođenju i realizaciji ovog Ugovora**.**

10.2. Korisnik i Izvođač su isključivo odgovorni za realizaciju Programa.

10.3. Eko-fond, ne snosi bilo kakvu odgovornost za potraživanja koja proizilaze iz radnji i/ili propusta Korisnika i/ili njegovih predstavnika, niti za bilo koja potraživanja u vezi sa smrću, tjelesnim povredama, invalidnošću, oštećenjem imovine.

10.4. Eko-fond, ne snosi bilo kakvu odgovornost za potraživanja koja proizilaze iz radnji i/ili propusta Izvođača i/ili njegovih predstavnika, zaposlenih, službenika, ugovarača, predstavnika i zaposlenih ugovarača Izvođača, niti za bilo koja potraživanja u vezi sa smrću, tjelesnim povredama, invalidnošću, oštećenjem imovine, odnosno prestankom pravnog lica, likvidacijom, stečajem ili drugim načinom prestanka rada pravnog lica.

10.5.U slučaju da od strane trećih lica bude eventualno pokrenut bilo koji postupak protiv Eko-fonda, Korisnik je dužan preduzeti sve potrebne radnje radi otklanjanja takvih postupaka u odnosu na Eko-fond i nadoknaditi sve troškove, štetu i drugo, koje Eko-fond usljed ovih okolnosti bude imao ili može imati.

## **Dokumentacija koja čini sastavni dio ugovora**

**Član 11**

11.1. Dokumentacija koja čini sastavni dio ovog Ugovora sačinjena je od:

* + Javnog konkursa;
  + Odluke o odabiru Korisnika i dodjeli sredstava;
  + Izvještaja o nultom stanju;
  + Ponude odabranog Izvođača koja sadrži dokaze o efikasnosti i tehničkim karakteristikama opreme (atesti proizvođača). Karakteristike opreme nije moguće mijenjati tokom izvođenja projekta.

## **Informisanje javnosti i javnost podataka**

**Član 12**

12.1. Korisnik i Izvođač se obavezuju sprovoditi i/ili učestvovati u oglašavanju, i informisanju javnosti, povodom realizacije ovog Programa, a po zahtjevu Eko-fonda.

12.2. Korisnik i Izvođač daju pristanak da Eko-fond prikuplja, obrađuje i koristi podatke iz ovog Ugovora, te pristaju na učestvovanje u medijskom praćenju sprovođenja programa (intervju, snimanje i sl.).

12.3. Korisnik i Izvođač pristaju na javnu objavu svojih podataka te objavu podataka u vezi realizacije ovog Ugovora.

## 

## **Izmjene i dopune Ugovora**

**Član 13**

13.1. Ugovor se ne može mijenjati iz razloga koji bi doveo u pitanje svrhu i cilj dodjele odobrenih sredstava.

13.2. Eventualne izmjene ovog Ugovora se ne mogu odnositi na povećanje iznosa odobrenih sredstava.

13.3. Izmjene i dopune ovog Ugovora moguće je izvršiti ako:

a) su izmjene nastale zbog nepredvidivih okolnosti koje su nastupile nakon isplate iznosa subvencije na osnovu ovog Ugovora;

b) su izmjene nužne za izvršenje ovog Ugovora;

13.4. U slučaju, bilo kakvih izmjena i dopuna ovog Ugovora, iste će biti važeće samo pod uslovom da su sačinjene u pisanoj formi Aneksa ovog Ugovora, koji je potpisan od strane svih ugovornih strana. Potpisivanje Aneksa ovog Ugovora, biće izvršeno ili na način da sve ugovorne strane istovremeno potpišu sve primjerke Aneksa Ugovora ili na način što će Eko-fond dostaviti nepotpisane primjerke Aneksa na potpisivanje, a Korisnik i Izvođač će dostaviti Eko-fondu potpisane primjerke u roku od 5 (pet) dana od dana prijema, u suprotnom će se smatrati da su odustali od zaključenja Aneksa ovog Ugovora. Oba načina potpisivanja Ugovora smatraće se punovažnim iskazom volje Ugovornih strana u pravcu zaključenja Aneksa.

13.5. U odnosu na izmjene manjeg značaja koje se odnose na promjenu naziva/imena ugovorne strane, adrese, bankovnog računa ili podataka koji se odnose na kontakte, nije potrebno zaključiti pisani Aneks Ugovora, već je ugovorna strana u odnosu na koju je nastala takva promjena, obavezna bez odlaganja pisanim putem o nastaloj promjeni obavjesti drugu ugovornu stranu.

## **Trajanje, prestanak i raskid Ugovora**

**Član 14**

14.1. Ovaj Ugovor prestaje da važi:

• izvršenjem obaveza od strane Korisnika i Izvođača i protokom vremena na koji su Korisnik i Izvođač dužni izvršavati svoje ugovorne obaveze;

• sporazumnim raskidom ovog Ugovora;

• jednostranim raskidom ovog Ugovora;

14.2. Ovaj Ugovor traje sve dok se ne izvrše ugovorne obaveze ugovornih strana, osim u slučajevima raskida ovog Ugovora.

14.3. Ugovorne strane mogu sporazumom raskinuti ovaj Ugovor. Sporazumom o raskidu ugovora, ugovorne strane će urediti međusobna prava i obaveze povodom raskida ugovora i isti mora biti sačinjen u pisanoj formi i potpisan od strane ugovornih strana.

14.4. Eko-fond može jednostrano raskinuti ovaj Ugovor, bez ostavljanja otkaznog roka slanjem pismenog saopštenja Korisniku i/ili Izvođaču ako je:

• Korisnik i/ili Izvođač dostavio netačnu dokumentaciju i/ili netačne podatke u Prijavi po Konkursu;

• Korisnik i/ili Izvođač dostavio netačnu dokumentaciju i/ili netačne podatke prilikom zaključenja i/ili izvršavanja ovog Ugovora;

• Korisnik dostavio nepotpunu dokumentaciju, te istu nije ni nakon dodatnog

poziva Eko-fonda dopunio u ostavljenom roku;

• Izvođač u ugovorenom roku ne realizuje projekat;

• Korisnik prekršio svoju obavezu dostavljanja u ugovorenom roku Izvještaja predviđenih ovim Ugovorom;

• Korisnik i/ili Izvođač prekršio obavezu obavještavanja Eko-fonda o statusnim promjenama, promjeni lica ovlašćenog za zastupanje, podataka u dijelu ostvarivanja komunikacije između ugovornih strana;

• Korisnik i/ili Izvođač prekršio obavezu obavještavanja Eko-fonda o nastupanju promijenjenih okolnosti koje utiču na realizaciju ovog Ugovora;

• U slučaju da postupak kontrole iz člana 8 ishoduje neprihvatljivim izvještajem;

• Korisnik i/ili Izvođač prekršio bilo koje druge odredbe ovog Ugovora.

## **Komunikacija ugovornih strana**

**Član 15**

15.1. Sva međusobna komunikacija između ugovornih strana, u odnosu na realizaciju ovog Ugovora, međusobnih prava, obaveza i svih pitanja koja su od značaja za ovaj Ugovor, može biti vršena u pisanom obliku, na crnogorskom jeziku, dostavljena i poslata putem pošte, e-mail adrese, lično, faksom i to:

Za Eko-fond:

adresa: II crnogorskog bataljona 2C, 81000 Podgorica,

e-mail adresa: info@eko-fond.co.me

faks telefon: +382 20 246 420

Za Korisnika:

adresa: ­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_

e-mail adresa: \_\_\_\_\_\_\_\_\_\_\_\_\_\_\_\_\_\_\_\_\_

telefon: ­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_

Za Izvođača:

adresa: ­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_

e-mail adresa: ­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_

telefon: ­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_

15.2. Prilikom ostvarivanja komunikacije povodom ovog Ugovora, ugovorne strane su obavezne navesti broj Ugovora.

15.3. U slučaju promjene podataka iz ovog člana Ugovora, ugovorna strana kod koje su nastupile promjene, je dužna da u roku od 3 (tri) dana od dana nastanka promjene, obavijesti drugu ugovornu stranu o nastaloj promjeni.

15.4. Svi dokumenti se moraju slati na dokaziv način, odnosno na način da ugovorna strana koja ih je uputila raspolaže dokazom da ih je druga ugovorna strana primila (povratnica/dostavnica, izvještaj o uspješnom slanju faksom, potvrda o prijemu mejla, potvrda o preuzimanju od ugovorne strane kojoj je dokument upućen u slučaju ličnog dostavljanja).

15.5. Ukoliko dostava bilo kog akta od strane Eko-fonda prema Korisniku i/ili Izvođaču, ne uspije na način kako je to predviđeno u prethodnim stavovima ovog člana, Eko-fond će dostavu izvršiti tako što će pismeno istaći na internet stranici Eko-fonda, pri čemu će se smatrati da je pismeno dostavljeno Korisniku, istekom roka od sedam dana od dana isticanja pismena na interenet stranici Eko-fonda. O isticanju pismena na internet stranici Eko-fonda, ovlašćeno službeno lice će sačiniti službenu zabilješku u kojoj će se konstatovati dan isticanja pismena na internet stranici Eko-fond-a, podatke o pismenu i primaocu pismena-Korisniku i/ili Izvođaču.

## **Prenos prava**

**Član 16**

16.1. Ugovor i sva prava i obaveze povezana sa njim ne mogu se prenositi na treća lica bez prethodne pismene saglasnosti Eko-fonda.

## **ZAVRŠNE ODREDBE**

## **Mjerodavno pravo i rješavanje sporova**

**Član 17**

17.1. Izvršenje, sprovođenje i tumačenje Ugovora vršiće se u skladu sa zakonima i drugim propisima Države Crne Gore.

17.2. Ugovorne strane su saglasne da će se na sva međusobna prava i obaveze, koje nisu regulisane ovim Ugovorom, primjenjivati Zakon o obligacionim odnosima, Konkurs, akti Eko-fonda, kao i drugi relevantni propisi.

17.3. Ugovorne strane će uložiti maksimalne napore da sporazumno i mirnim putem, u duhu dobrih poslovnih odnosa i uzajamnog povjerenja, riješe sve eventualne nesporazume koji se pojave vezi sa ovim Ugovorom.

17.4. Sporovi koji nastanu u toku izvršenja Ugovora ili koji su u vezi sa Ugovorom rješavaće se pred stvarno nadležnim sudom u Podgorici.

## **Stupanje na snagu i potpisivanje Ugovora**

**Član 18**

18.1. Eko-fond će dostaviti nepotpisan Ugovor Korisniku i Izvođaču. Korisnik i Izvođač dužni su u roku od 5 (pet) dana od dana dostavljanja Ugovora, dostaviti Eko-fondu, sa svoje strane potpisane (Korisnik i Izvođač), pečatom zavedene i ovjerene (Izvođač) primjerke Ugovora. Ukoliko Korisnik i Izvođač ne postupe po prethodno navedenom, smatraće se da su odustali od zaključenja Ugovora, dodjele sredstava i podnijete Prijave na Konkurs. Bez obzira na prethodni stav, Ugovorne strane mogu izvršiti potpisivanje Ugovora istovremenim potpisivanjem primjeraka Ugovora, ukoliko je to prikladnije i ekonomičnije za sve ugovorne strane.

18.2. Ovaj Ugovor stupa na snagu danom potpisivanja.

18.3. Ugovorne strane svojim potpisom potvrđuju da su razumjele i prihvatile sva prava i obveze koje proizlaze iz Ugovora.

18.4. Ovaj Ugovor je sačinjen na crnogorskom jeziku u 4 (četiri) istovjetna primjerka od kojih 2 (dva) primjerka zadržava Eko-fond, 1 (jedan) Korisnik i 1(jedan) Izvođač.

**Za Eko-fond**

**Izvršni direktor**

**Draško Boljević**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Za Korisnika**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Za Izvođača**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_